Javier González de Durana

**Javier González de Durana Isusi** (Bilbo, Bizkaia, 1951 -) bizkaitar arte espezialista, ikertzaile eta irakaslea da.

## Biografia 
Deustuko Unibertsitatean Filosofia eta Letretako lizentzia lortu zuen 1975ean eta doktoregoa 1983an Madrilgo Universidad Complutensean.

Euskal Herriko Unibertsitateko irakasle titularra da Historian Garaikidean. Real Academia de Bellas Artes de San Fernandoko kidea da 1996. urtetik. REKALDE Erakusketa Aretoko zuzendaria izan zen, *REKarte* aldizkariko zuzendaria (1992-1997), baita *Kobie-Bellas-Artes* eta *Bidebarrieta* aldizkarietako erredakzio-batzordeko kidea ere.

Arco´97 eta Arco´98 Arte Garaikideko Azokako (Madril) ohorezko batzordeko kidea izan da. Bilboko Arte Ederretako Museoko patronatu batzordeko kidea izan da 1985-1986 eta 1991-1998 urteetan. Bilboko Guggenheim Museoko aholkularitza-batzordeko kidea, administrazio-kontseilukoa eta aholkularia izan da. Eusko Ikaskuntzaren Arte Plastiko eta Monumentalak Saileko lehendakaria izan zen 1983tik 1984ra. 1992tik 2001era Rekalde aretoaren zuzendaria, 2001tik 2008ra arte Arabako Artiumen zuzendaria izan da baita ere. 2008tik 2011ra Tenerife Espacio de las Artes zuzendu zuen eta 2011tik 2014ra arte Cristobal Balentziaga museoa. San Fernandoko Arte Ederren Errege Akademiako akademikoa da.

## Antolatu dituen erakusketak 
Arte komisario bezala arrakasta handiko erakusketen arduraduna izan da. Hona hemen batzuk:
* *Adolfo Guiard*. Bilboko Arte Ederren Museoa, 1984.
* *Luis Paret y Alcázar*. Bilboko Arte Ederren museoa, 1991.
* *Tximistaz zauritutako dorrea. Ezinezkoa helburutzat*. Bilboko Guggenheim Museoa, 2000.
* *Laocoonte irentsia. Artea eta indarkeria politikoa*. Gasteizko Artium, 2004.
* *Maisulan ezezaguna Balzacen arabera*. Gasteizko Artium, 2006.
* *Francisco Durrio. Gauguin urratsen gainean*. Bilboko Arte Ederren museoa, 2013.
* *La piel traslúcida*. Iberdrola. Erakusketa ibiltaria. 2014.
* *Figurados, figuraciones, figurantes. Estar o (tal vez) soñar*. Iberdrola, Bilbo, 2015.
* *ARTECIÑANA 2015*, Leciñana, Mena Harana (Burgos), 2015.
* *Cristobal Balentziaga*. Arte Modernoaren museoa, Mexiko, 2016.

## Bibliografia 
Liburu ugari argitaratu ditu:

### Saiakerak 
* *Adolfo Guiard*. Bilbao, 1984.
* *Cartas íntimas. Epistolario entre Miguel de Unamuno y los hermanos Gutiérrez Abascal*.. Ed. Eguzki, Bilbao, 1986.
* *Arte en el País Vasco* (Kosme María de Barañano eta Jon Juaristirekin batera). Cuadernos de Arte bilduma. Madril: Cátedra, 1987.
* *Ideologías artísticas del País Vasco de 1900. Arte y política en los orígenes de la modernidad*, Bilbao, 1992.
* *"El Coitao. Mal llamao" (1908). Periódico artístico, literario y radical de Bilbao*. Bilbao, 1995.
* *Arquitectura y escultura en la Basílica de Aránzazu*. Gasteiz, 2003.
* *Las exposiciones de Arte Moderno de Bilbao, 1900-1910*. Gasteiz, 2007.
* *Tomas Meabe, una puñalada luminosa en la sombra*. Bilbao, 2011.
* *Guerra, exilio y muerte de Aurelio Arteta (1936-1940)*. Punto Rojo, Sevilla, 2016. ISBN:978-841679928-2.

### Narrazioak 
* *El jardín de Marte*. Bilbo: Haizegoa, 1990.
* *Relatos y arrebatos*. Bilbo: Haizegoa, 1993.
* "Fragmento apócrifo del geógrafo Asklepio sobre los habitantes de la Tierra Carestía", *Los que más cuentan* liburuan. Gasteiz: Papeles de Zabalanda, 1995.
* “A orillas del Aretxibai”, *Bilbao, almacén de ficciones* liburuan, Bilbao 700 Fundazioa, 2000.
* “La balada del capitán Anacabe”, *La Isla de los Vascos* liburuan, Joan Fontcuberta, Gasteiz: ARTIUM, 2003.

## Erreferentziak 
## Kanpo loturak 
*  Javier González de Duranaren curriculuma.
*  Real Academia Canaria de Bellas Artes